31. 10. 89 Επίσημη Εφημερίδα των Ευρωπαϊκών Κοινοτήτων Αριθ. C 277/1 
Ι 
(Ανακοινώσεις) 
ΣΥΜΒΟΥΛΙΟ 
ΨΗΦΙΣΜΑ 
ΤΟΥ ΣΥΜΒΟΥΛΙΟΥ ΚΑΙ ΤΩΝ ΥΠΟΥΡΓΩΝ ΚΟΙΝΩΝΙΚΩΝ ΥΠΟΘΕΣΕΩΝ ΠΟΥ ΣΥΝΕΡ­
ΧΟΝΤΑΙ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ 
της 29ης Σεπτεμβρίου 1989 
σχετικά με την καταπολέμηση του κοινωνικού αποκλεισμού 
(89/C 277/01) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΚΑΙ ΟΙ 
ΥΠΟΥΡΓΟΙ ΚΟΙΝΩΝΙΚΩΝ ΥΠΟΘΕΣΕΩΝ ΠΟΥ ΣΥΝΕΡΧΟΝΤΑΙ 
ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ, 
1. ΥΠΕΝΘΥΜΙΖΟΥΝ τις προσπάθειες της Κοινότητας και 
των κρατών μελών έχουν ήδη αναληφθεί για την κατα­
πολέμηση της φτώχειας και για την οικονομική και κοι­
νωνική ένταξη των οικονομικά και κοινωνικά λιγότερο 
ευνοημένων ομάδων ατόμων, οι οποίες υλοποιήθηκαν, 
κυρίως με την έγκριση του τρίτου προγράμματος κατα­
πολέμησης της φτώχειας. 
ΥΠΟΓΡΑΜΜΙΖΟΥΝ ότι η καταπολέμηση του κοινω­
νικού αποκλεισμού μπορεί να αποτελέσει βασικό στοι­
χείο της κοινωνικής διάστασης της εσωτερικής αγοράς. 
2. ΔΙΑΠΙΣΤΩΝΟΥΝ ότι διαδικασίες κοινωνικού αποκλει­
σμού αναπτύσσονται σε πολλούς τομείς, με αποτέλεσμα 
να δημιουργούνται καταστάσεις πολύμορφες οι οποίες 
θίγουν διαφόρων ειδών άτομα και ομάδες του πληθυ­
σμού τόσο στις αστικές όσο και στις αγροτικές 
περιοχές. 
3. ΔΙΑΠΙΣΤΩΝΟΥΝ ότι οι διαδικασίες αυτές οφείλονται σε 
ορισμένες διαρθρωτικές εξελίξεις των κοινωνιών μας και 
ότι, μεταξύ αυτών, ιδιαίτερα καθοριστική είναι η δυσχέ­
ρεια πρόσβασης στην αγορά εργασίας. 
4. ΕΠΙΜΕΝΟΥΝ στην ανάγκη συμπλήρωσης της πολιτικής 
που ασκείται στον τομέα της οικονομικής ανάπτυξης με 
ειδικές πολιτικές ένταξης, συστηματικές και συνεπείς. 
5. ΕΠΙΒΕΒΑΙΩΝΟΥΝ ότι η ύπαρξη μιας δέσμης μέτρων που 
θα εγγυώνται παροχές και πόρους επαρκείς και προσαρ­
μοσμένους στην κατάσταση των ατόμων, αποτελεί 
βασικό συστατικό στοιχείο της καταπολέμησης του κοι­
νωνικού αποκλεισμού. 
6. ΥΠΟΓΡΑΜΜΙΖΟΥΝ ότι οι καταστάσεις κοινωνικού απο­
κλεισμού δεν οφείλονται μόνο στην ανεπάρκεια πόρων 
και ότι καταπολέμηση του αποκλεισμού σημαίνει 
επίσης ότι τα πληττόμενα άτομα και οι οικογένειες ζουν υπό αξιοπρεπείς συνθήκες, μέσω της λειτουργίας ενός 
μηχανισμού κοινωνικής και επαγγελματικής ένταξης. 
7. ΚΑΛΟΥΝ προς το σκοπό αυτό τα κράτη μέλη να αναλά­
βουν ή να προωθήσουν δράσεις ώστε να εξασφαλιστεί 
σε όλους η δυνατότητα πρόσβασης: 
— στην εκπαίδευση και στην πραγματική απόκτηση 
βασικών γνώσεων, 
— στην επαγγελματική κατάρτιση, 
— στην απασχόληση, 
— στη στέγαση, 
— στις συλλογικές υπηρεσίες, 
— στην περίθαλψη. 
8. ΥΠΕΝΘΥΜΙΖΟΥΝ εν προκειμένω την αποτελεσματικό­
τητα μιας συντονισμένης και συνεπούς αναπτυξιακής 
πολιτικής βασισμένης στην ενεργό συμμετοχή των 
τοπικών και εθνικών εταίρων και των ενδιαφερόμενων 
πληθυσμών. 
9. ΑΝΑΛΑΜΒΑΝΟΥΝ τη δέσμευση να συνεχίσουν και εν 
ανάγκη να εντείνουν τις ανειλημμένες από κοινού προ­
σπάθειες καθώς και τις προσπάθειες που καταβάλλει 
κάθε κράτος μέλος, και να θέσουν από κοινού τις γνώ­
σεις τους και τις εκ μέρους τους αναλύσεις των φαινο­
μένων κοινωνικού αποκλεισμού. 
10. ΖΗΤΟΥΝ κατά συνέπεια από την Επιτροπή: 
— να προβεί, λαμβάνοντας υπόψη τις υπάρχουσες ή τις 
διεξαγόμενες μελέτες και σε συνεννόηση με τα κράτη 
μέλη, σε αναλυτική μελέτη των δράσεων τις οποίες 
αναλαμβάνουν για την καταπολέμηση του κοινω­
νικού αποκλεισμού, 
— να υποβάλει έκθεση σχετικά με τα μέτρα που θα 
ληφθούν από τα κράτη μέλη καθώς και στο επίπεδο 
της Κοινότητας στους τομείς που αναφέρονται στο 
παρόν ψήφισμα εντός τριών ετών από την έγκριση 
του.